સેનાએ જો ભાજપની સામે થવાને બદલે તેને સાથ આપ્યો હોત તો તેના માટે ફાયદાકારક પુરવાર થાત, પરંતુ મોદીના મેજિક બાદ મહારાષ્ટ્રમાં જે રીતે ભાજપને સફળતા મળી રહી છે તે શિવસેનાથી સહન થઈ રહ્યું નથી. હંમેશાં નંબર ટુ પર રહેલો ભાજપ દરેક મોરચે શિવસેનાને હંફાવી રહ્યાે છે. મહારાષ્ટ્રની રાજ્ય સરકારમાં પણ શિવસેનાના પ્રધાનો કે સાંસદનું કંઈ ચાલતું નથી. બધો કારભાર મુખ્ય પ્રધાન ફડણવીસના હાથમાં છે અને ફડણવીસ પણ કેન્દ્ર સરકારના આદેશ પ્રમાણે કામ કરી રહ્યા છે. આને કારણે શિવસેના અકળાઈ ગઈ છે.